Området har vært befolket av nenetsere i alle fall siden det første årtusen e.Kr. På 1000-tallet kom kjøpmenn fra Novgorod til dette området. Siden rundt 1500 hadde herskerne i Moskva overherredøme, men først i 1595 ble det første russiske støttepunktet opprettet – festningen (dagens Salekhard). Utover 1700-tallet utvikla dette seg til en handelsplass der russiske handelsfolk byttet til seg pelsverk, fisk, elfenbein av mammut og hvalrosstenner.